[{"text_idx": "#000001", "text": "Luup on lihtne optikariist, mis annab optilise su\u0308steemi fookuse la\u0308hedusse asetatud esemest suurendatud kujutise. Lihtsaimaks luubiks peetakse harilikku kumerla\u0308a\u0308tse, aga keerukamad koosnevad o\u0303ige mitmest la\u0308a\u0308tsest. Konstruktsioonist olenevalt suurendab selline silmateener 2\u201350 korda."}, {"text_idx": "#000002", "text": "Kui kunagi la\u0308ks suurendusklaasi vaja defitsiitsete maakaartide uurimisel, siis nu\u0308u\u0308d valitseb terav luubivajadus ko\u0303ikjal \u2013 na\u0308iteks ko\u0303ige tavalisemast toidupoest kuni meie igapa\u0308evaste ko\u0308o\u0308gitoiminguteni. Mis parata \u2013 paljas silm ei suuda kuidagi enam seletada pakenditele ja etikettidele mahutatud teavet."}, {"text_idx": "#000004", "text": "No\u0303ndamoodi ongi suurekstegevad klaasid kujunenud igapa\u0308evaelus u\u0308ha ha\u0308dapa\u0308rasemateks tarberiistadeks. Sest teavet ainuu\u0308ksi kaupade kohta on rohkelt ja mitmeski keeles (mo\u0303nikord koguni isegi eesti keeles!), aga kuidas seda ilma luubi abita ka\u0308tte saada? Paljud kurdavad to\u0303simeeli, et isegi ko\u0303ige lihtlabasemal igapa\u0308evasel poeska\u0308igul la\u0308heb tarvis optilist tuge."}, {"text_idx": "#000005", "text": "Ebainimliku kribukirjalisuse vastu tuleb to\u0303siselt astuda. Miks ei vo\u0303iks Eesti kui u\u0308ks edumeelsemaid Euroliidu liikmeid hakata laias valikus tootma kogu XXI sajandi Euroopale vaja minevaid suurendusklaase? Eks Aafrikagi vajab silmana\u0308gemise tugevdamist nii laiuti kui ka su\u0308gavuti. Luupide u\u0308ha energilisem kasutamine kujuneb maailmapilti su\u0308venemisel eriliselt ta\u0308htsaks."}, {"text_idx": "#000019", "text": "Keskna\u0308dal ja\u0308tab endale o\u0303iguse kommentaare tsenseerida."}]